गोचर भूमि पर अतिक्रमण, शिकायत के बावजूद कार्रवाई नहीं
कांवट | कस्बेके प्रीतमपुरी रोड रावों की ढाणी के पास स्थित गोचर भूमि पर दिनों दिन अतिक्रमण बढ़ता जा रहा है। अधिकारियों को सूचना देने के बाद भी कार्रवाई नहीं होने से अतिक्रमण बढ़ता जा रहा है। लोग यहां पर झोपड़ियां बनाकर रहने लगे हैं। कुछ लोग तारबंदी कर कब्जा कर रहे हैं। ग्रामीण हुक्मचंद्र माथुर जगदीश आचारी ने बताया कि करीब छह माह से लगातार सरपंच अधिकारियों को सरकारी भूमि पर अतिक्रमण की शिकायत दी जा रही है। अधिकारी मौके पर आकर देख कर चले जाते हैं, लेकिन कार्रवाई नहीं की। लोग अवैध निर्माण कार्य भी शुरू कर रहे हैं। गोचर भूमि में बसे प्रभावशाली लोगों को तो बिजली निगम कनेक्शन भी दे चुका है। अगर एक सप्ताह में अतिक्रमण नहीं हटाया गया तो ग्रामीण अटल सेवा केंद्र पर अधिकारियों के खिलाफ प्रदर्शन करेंगे।
कांवट. गोचर भूमि पर बनी अवैध झोपड़ी।
hin_Deva hin_Deva hin_Deva